Tambarskjelvar Idrettslag

**Tambarskjelvar Idrettslag** er et idrettslag fra Naustdal i Sunnfjord, etablert i 1905 under navnet «Hermod». Klubben er kjent for prestasjoner innen volleyball og vektløfting.

## Historie
Etter at laget ble etablert i 1905 under navnet Hermod, flyttet etablerer og formann, Jakop Slettemark til USA i 1907. Laget ble passivt, frem til 1912 da laget og aktiviteten ble tatt opp på nytt, under navnet Tamberskjelvar. I 1919 ble Naustdal Idrottslag etablert. Etter krigen ble det enighet om å samle all idrett i Naustdal under en klubb. Naustedalen Idrottslag ble frontet som nytt navn, men flertallet ble for lite til å endre vedtektene.

Friidrettsutøveren Norvald Herstad tok lagets første NM-medalje i mangekamp med sølv i 1952. I 1955 og 1957 vant han sølv på nytt, mens han i 1956 ble norsk mester. Disse tre medaljene tok han som medlem av IL Gular i Bergen. Hekkeløperen Håkon Fimland ble den neste fra klubben som markerte seg med NM-medaljer og landslagsplass. 

I 1971 ble Volleyball introdusert som egen gruppe i laget. Dette skulle bli starten på en unik volleyballsatsing fra en liten klubb. Leif Apneseth etablerte egen gruppe for vektløfting i klubben i 1980. Igjen skulle ildsjeler sørge for en rekke nasjonale og internasjonale prestasjoner. 

## Idretter
### Fotball
A-laget i fotball spiller i 4. divisjon i Sogn og Fjordane Fotballkrets. Høsten 2007 ble det tatt initiativ til å starte et seniorlag i bygda igjen. Resultatet ble et 6.-divisjonslag i 2008-sesongen etter å ha latt seniorfotballen ligge brakk i Naustdal siden 2002. I comebacksesongen ble de avdelingsvinnere og rykket opp til 5. divisjon, avdeling 1, der de i 2009 endte sist og rykket ned igjen til 6. divisjon.

I 2013 ble det 5. divisjonsspill på ny etter at de fikk tilbud om Stadlandet sin plass etter at de trakk laget sitt ved utgangen av januar. Tambarskjelvar endte i 2012 på 2.-plass i 6. divisjon avdeling 2 bak Florø 3 som ble divisjonskollega også i 2013. De var ansett som det svakeste laget i avdelingen og hadde hatt dårlige treningsforhold gjennom hele vinteren. Laget vant sin avdeling i 2013, laget slo også vinneren i avdeling 1 over to kamper og kunne motta sin første KM-pokal for senior herrer. Laget spiller i dag i 4. divisjon.

### Vektløfting
Tambarskjelvar IL er en av Norges mest meritterte innen vektløfting.

#### Meritter (ufullstendig)
* Gull Lag NM 2005 for Ungdom
* Gull Lag NM 2006 for Elite
* Gull Lag NM 2006 for Ungdom
* Sølv Lag NM 2006 for Junior

#### Løftere

##### Elite
* Geir Grønnevik (kongepokalvinner NM 2005)
* Steinar Kvame  (norgesmester) 
* Jostein Frøyd  (norgesmester)

##### Veteran
* Håvard Røyseth
* Odd Gunnar Røyseth
* Gunnar Reiakvam 
* Ove Varlid 
* Arne Larsen
* Stian Grimseth

##### Ungdom/Junior
* Daniel Robert Shanks
* Espen Rørstadbotnen
* Sindre Rørstadbotnen
* Ole Martin Larsen
* Vebjørn Varlid
* Yngve Apneseth 
* Rune Martin Apneseth
* Tore Gjøringbø

### Volleyball

Tambarskjelvar er en av de fremste klubbene på jentesiden. Klubben har hatt en rekke spillere på landslaget. Volleyballfamilien Berntsen Mol, med Berntsen-familien fra Naustdal, bidro med flere spillere til laget.

## Referanser


## Eksterne lenker
* 
* Tambarskjelvar Fotball